## Uredba o postupku davanja koncesije za obavljanje lučkih djelatnosti u lukama unutarnjih voda

### NN 163/2004 (24.11.2004.), Uredba o postupku davanja koncesije za obavljanje lučkih djelatnosti u lukama unutarnjih voda

# VLADA REPUBLIKE HRVATSKE

2854

Na
temelju članka 29. Zakona o lukama unutarnjih voda (»Narodne novine«, br.
142/98 i 65/2002), Vlada Republike Hrvatske je na sjednici održanoj 18.
studenoga 2004. godine donijela

## UREDBU

### o postupku davanja koncesije za obavljanje luČkih djelatnosti u lukama unutarnjih voda

I.
OPĆE ODREDBE

Članak
1.

Ovom
Uredbom propisuju se postupak, kriteriji i rokovi za davanje koncesije za
obavljanje lučkih djelatnosti u lukama unutarnjih voda, kriteriji za određivanje
visine naknade za koncesiju, te manji opseg obavljanja lučke djelatnosti na
pristaništu.

Članak
2.

Koncesija
za obavljanje lučke djelatnosti u lukama otvorenim za javni promet daje se na
temelju javnog natječaja, kojeg raspisuje lučka uprava i obavezno se objavljuje
u »Narodnim novinama« i jednom dnevnom listu.

Koncesija
za obavljanje lučke djelatnosti u lukama posebne namjene daje se na temelju
prikupljanja ponuda ili neposrednog zahtjeva.

II.
POSTUPAK DAVANJA KONCESIJE U LUKAMA OTVORENIM ZA JAVNI PROMET

1.
Odluka o raspisivanju javnog natječaja

Članak
3.

Odluku
o raspisivanju javnog natječaja za davanje koncesije u lukama otvorenim za
javni promet donosi Upravno vijeće lučke uprave, na prijedlog ravnatelja lučke
uprave.

Odluka
iz stavka 1. ovog članka u pravilu sadrži:

 1.
podatke o vrsti lučke djelatnosti za koju se daje koncesija,

 2.
opće i posebne uvjete potrebne za obavljanje djelatnosti za koju se traži
koncesija,

 3.
naziv i/ili opis lučkog područja, ukoliko je lučka djelatnost vezana za određeno
područje,

 4. rok na koji se daje koncesija,

 5. način i vrijeme prethodnog uvida u prostor
koji obuhvaća koncesija za lučku djelatnost,

 6. podatke o infrastrukturnim objektima na
javnom vodnom dobru, koji se daju na korištenje uz koncesiju za obavljanje lučke
djelatnosti,

 7. podatke o prijenosu prava građenja ili prava
korištenja lučkih građevina i uređaja na javnom vodnom dobru, ukoliko se
sukladno članku 11. stavak 2. i 3. Zakona o lukama unutarnjih vo­da (u daljnjem
tekstu: Zakon) koncesijom prenosi takvo pravo,

 8. naznaku da ponuditelj mora posebno prikazati
tehnički i financijski dio ponude,

 9. rok trajanja natječaja,

10. opciju ponude (vremenski rok u kojem ponuda
obvezuje ponuditelja),

11. podatak o visini depozita kojeg je dužan položiti
ponuditelj,

12. početni (minimalni) iznos promjenjivog dijela
naknade za koncesiju,

13. pismo namjere izdavatelju jamstva (banke) o
davanju jam­stva ponuditelju u visini kojom se osigurava kvalitetno izvrša­vanje
koncesije,

14. podatke o mjestu uvida ili podizanja natječajne dokumentacije,
predaji, te javnom otvaranju ponuda,

15. i druge potrebne podatke kojima se dokazuje
ispunjavanje uvjeta za dobivanje koncesije.

Članak
4.

Pod općim
uvjetom iz članka 3. stavka 2. točke 2. ove Ured­be smatra se da je pravna
osoba registrirana za obavljanje lučke djelatnosti za koju traži koncesiju, a
posebni uvjeti su uvjeti propisani Uredbom o posebnim uvjetima za obavljanje lučkih
djelatnosti u lukama unutarnjih voda (»Narodne novine«, broj 14/2001), te drugi
uvjeti koje odredi lučka uprava polazeći od specifičnih uvjeta obavljanja
pojedine lučke djelatnosti.

2.
Sadržaj javnog natječaja i natječajne dokumentacije

Članak
5.

Javni
natječaj mora sadržavati sve elemente utvrđene u odluci o raspisivanju javnog
natječaja.

Članak
6.

Natječajna
dokumentacija za davanje koncesije sadrži osobito:

1.
posebne uvjete za davanje koncesije koje je utvrdila lučka uprava,

2.
obilježje lokacije lučkog područja, lučkih građevina i uređaja,

3.
izvod iz razvojne studije luke (master-plana) i drugih planskih dokumenata,

4. opis
modela upravljanja u luci,

5.
metodologiju koja će se primjenjivati kod ocjenjivanja ponuda,

6.
bitne elemente međusobnih odnosa davatelja i ovlaštenika koncesije,

7.
sadržaj i upute ponuditeljima za izradu ponude za koncesiju.

3.
Sadržaj ponude

Članak
7.

Ponuda
za koncesiju obavezno treba sadržavati:

1.
izvadak iz sudskog registra s upisom djelatnosti za koji se traži koncesija,

2.
dokaz o ispunjavanju posebnih uvjeta za obavljanje lučke djelatnosti,

3.
program rada koji obuhvaća lučke djelatnosti i razdoblje za koje se traži
koncesija,

4.
podatke o financijskom poslovanju (dokaz o bonitetu i solventnosti i račun
prihoda i gubitaka, osim za novoosnovano društvo),

5.
sporazum o reguliranju međusobnih odnosa u slučaju zajedničke ponude dvije ili
više pravnih osoba, te izjavu ovjerenu kod javnog bilježnika o prihvaćanju
zajedničkoga ovlaštenog pred­stavnika,

6. dokaz da je ponuda ovjerena od ovlaštene osobe.

Osim obaveznog sadržaja ponude iz stavka 1. ovog članka
ponuditelj je dužan priložiti i pismo namjere izdavatelja jamstva (banke), ako
je predviđeno u javnom natječaju, te druge podatke sukladno uvjetima iz javnog
natječaja.

Tehnički dio ponude čini program rada ponuditelja i
podaci o posebnim uvjetima za obavljanje djelatnosti za koju se traži
koncesija.

Financijski
dio ponude treba sadržavati, osim podataka iz stavka 1. točke 4. ovog članka i
izvještaj o iskustvu u obavljanju lučke djelatnosti za koju se traži koncesija,
prijedlog iznosa stalnog i promjenjivog dijela naknade za koncesiju i dinamiku
pla­ćanja prema različitim modelima za razdoblje za koje se daje kon­ce­sija.

Ponuda
u dijelu koji se odnosi na organizacijsku strukturu mora sadržavati stručnu
spremu i životopise rukovodnog osoblja, te njihovo iskustvo u vođenju društva.

U slučaju
zajedničke ponude dvaju ili više ponuditelja, ponuditelji moraju predočiti
dokaz o zajedničkom nastupanju u svezi s koncesijskim odnosom u obliku zajedničkog
pisma namjere sa specifikacijom raspodjele međusobnih udjela i organizacijskom
struk­turom.

4.
Sadržaj programa rada

Članak
8.

Program
rada treba sadržavati:

1. uvod,

2. razvojnu strategiju,

3. operativni plan,

4. tarifne modele,

5. kadrovsku politiku,

6. investicijsku politiku,

7. financijski plan.

U uvodnom dijelu navodi se lučka
djelatnost, definira gospodarska i općedruštvena korist, te operativne i
financijske prednosti za luku.

Razvojna strategija obuhvaća
ciljeve društva, odnos ovlaš­te­nika koncesije prema korisnicima luke (brodari,
prijevoznici, krca­telji, uvoznici, izvoznici, i dr.), te tržišni koncept, vodeći
računa o konkurentnosti u odnosu na druge luke ili terminale.

Operativni plan treba
sadržavati opći plan djelatnosti za raz­doblje za koje se traži koncesija,
razrađen po fazama, uzima­jući u obzir različite opcije kao rezultat
prognozirane prometne potražnje, te kvalitetu usluge. Kvaliteta usluge treba
biti izražena tehnološkim operativnim parametrima kojima se mjere produktiv­nost,
iskorištenje kapaciteta, vrijeme opsluživanja korisnika i slično.

Ponuditelj mora u ponudi
specificirati maksimalne cijene svojih usluga – tarife u ovisnosti o vrsti
djelatnosti za koju se traži koncesija i po vrstama tereta.

Ponuditelj mora obrazložiti
vlastitu kadrovsku politiku, broj zaposlenih, funkcije, specifikaciju poslova,
te program zapošlja­vanja ukoliko postoji.

Ponuditelj mora procijeniti
visinu kapitalnih investicija za period za koji se traži koncesija, ovisno očekivanim
aktivnostima u luci, te izraditi financijski model poslovanja za različite moguć­nosti
razvoja.

Članak 9.

U okviru programa rada
ponuditelj mora posebno iskazati utjecaj na okoliš koji proizlazi kao
posljedica obavljanja djelatnosti za koju traži koncesiju s prijedlogom mjera za
smanjenje štetnog djelovanja na okoliš.

5.
Provođenje postupka

Članak
10.

Za provođenje javnog natječaja osniva se Povjerenstvo
za provođenje javnog natječaja za davanje koncesija u lukama otvorenim za javni
promet (u daljnjem tekstu: Povjerenstvo).

Odluku
o osnivanju i imenovanju članova Povjerenstva donosi Upravno vijeće lučke
uprave.

Povjerenstvo
ima predsjednika i dva člana.

Lučka
uprava pruža stručnu pomoć Povjerenstvu u obav­ljanju poslova u vezi s provođenjem
natječaja.

Članak
11.

Ponuda
s potrebnom dokumentacijom podnosi se Povjerenstvu u zapečaćenoj omotnici s
naznakom »Ponuda za koncesiju za obavljanje lučke djelatnosti u lukama
otvorenim za javni promet«.

Ponuda
se dostavlja u omotnici u kojoj se nalaze zasebne zapečaćene omotnice s ponudom
za tehnički i financijski dio.

O
primitku ponude izdaje se potvrda s naznakom vremena predaje ponude (dan i sat
primitka, s potpisom i pečatom službene osobe koja je primila ponudu).

Ako je
ponuda upućena poštom preporučeno, dan predaje pošti smatra se kao dan predaje
Povjerenstvu kojem je upućen.

Članak
12.

Ponudu
može podnijeti jedan ponuditelj (pojedinačna ponuda) ili dva ili više
ponuditelja zajedno (zajednička ponuda).

U slučaju
zajedničke ponude ponuditelji moraju:

–
dostaviti sporazum o reguliranju međusobnih odnosa u vezi s koncesijskim
odnosom,

– te
odrediti zajedničkoga ovlaštenog predstavnika da ih zastupa u postupku davanja
koncesije.

Svaki ponuditelj mora
dostaviti izjavu ovjerenu kod javnog bilježnika da prihvaća određenu osobu kao
zajedničkog ovlaš­tenog predstavnika.

Članak 13.

Postupak
otvaranja ponuda provodi se ako je zaprimljena jedna pravodobna ponuda. Ponuda
je pravodobna ako je predana na način propisan u članku 11. stavku 3. i 4. ove
Uredbe.

Ako
nije pravodobno dostavljena niti jedna ponuda Povjerenstvo će donijeti zaključak
da postupak javnog natječaja nije uspio.

U slučaju iz stavka 2. ovog članka javni natječaj se
poništa­va.

Članak 14.

Postupak otvaranja ponuda provodi Povjerenstvo u
mjestu, prostorijama i vremenu određenom u javnom natječaju.

Otvaranju
ponuda mogu biti nazočni ovlašteni predstavnici ponuditelja.

Članak 15.

Na početku sjednice za otvaranje ponuda predsjednik
Povjerenstva utvrđuje broj pravodobno primljenih ponuda, naziv ponuditelja,
podatke o nepravodobno primljenim ponudama, imena nazočnih ovlaštenih
predstavnika ponuditelja, te da li su ispunjeni svi propisani uvjeti za provođenje
postupka.

Postupak otvaranja ponuda započinje pregledom
ispravnosti omotnica, odnosno da li je omotnica ispravno i originalno zapečaćena.

Nakon što je utvrđeno da su ispunjeni propisani
uvjeti za provođenje postupka, pristupa se otvaranju ponuda, redoslijedom
njihova primitka i upoznaje prisutne o njihovom sadržaju.

Ako
nisu ispunjeni uvjeti za provođenje postupka, sjednica se prekida i određuje
novi datum za otvaranje ponuda.

Članak
16.

O
postupku otvaranja ponuda vodi se zapisnik u koji se unose osobito:

1.
mjesto, dan i sat održavanja sjednice,

2. imena nazočnih članova Povjerenstva,

3. broj primljenih pravodobnih ponuda s nazivima
ponuditelja, te broj ponuda koje su nepravodobno primljene,

4. imena nazočnih ovlaštenih predstavnika
ponuditelja,

5. rezultati pregleda dokumentacije,

6. naznaku da su ponude zaprimljene u dvostrukim
omotnicama,

7. konstataciju da je postupak proveden sukladno
propisima.

Ovlašteni predstavnici ponuditelja imaju pravo
zatražiti ovjerenu presliku zapisnika.

Na zahtjev ovlaštenih ponuditelja u zapisnik se unose
njihove primjedbe na tijek postupaka i sadržaj zapisnika.

Zapisnik potpisuju članovi Povjerenstva i nazočni
ovlašteni ponuditelji.

Potpisivanjem zapisnika završava postupak otvaranja
ponuda.

Članak 17.

Ako ravnatelj lučke uprave ocijeni da je u postupku
davanja određene koncesije potrebno obaviti poslove koji zahtijevaju posebno
stručno znanje, može takve poslove povjeriti stručno osposobljenim fizičkim ili
pravnim osobama.

Stručno osposobljena fizička osoba ili više njih, ili
stručno osposobljena pravna osoba po izvršenim poslovima, dostavlja rav­natelju
mišljenje o koncesiji.

Mišljenje
iz stavka 2. ovog članka nije obvezujuće.

6.
Ocjenjivanje ponude

Članak 18.

Povjerenstvo provodi postupak ocjenjivanja ponuda na
način da prvo utvrdi ispunjava li
ponuda uvjete iz članka 19. stavak 1. ove Uredbe, nakon toga se
ocjenjuje tehnički, a poslije financijski dio ponude.

U natječajnoj dokumentaciji mora se navesti
metodologija koja će se primjenjivati kod ocjenjivanja ponude.

Metodologija za ocjenjivanje ponuda sadrži elemente
iz članka 20. ove Uredbe.

Članak 19.

Prvu radnju koju Povjerenstvo provodi u postupku
ocjenjivanja ponuda je ocjenjivanje je li ponuda u skladu s uvjetima javnog
natječaja, te sadrži li svu potrebnu dokumentaciju propisanu u članku 7. ove
Uredbe, odnosno nalazi li se tehnički i financijski dio ponude u posebnim
omotnicama.

Ako pojedina ponuda zahtijeva određena pojašnjenja,
Povjerenstvo može uputiti pisani zahtjev ponuditelju da se očituje u roku dva
dana. Tim zahtjevom ne može se tražiti ispravak pogrešaka u ponudi.

Ponuda koja ne ispunjava uvjete iz stavka 1. ovog članka
neće se prihvatiti.

U slučaju
da niti jedna ponuda ne ispuni uvjet iz stavka 1. ovog članka javni natječaj se
poništava.

Članak
20.

Nakon
ocjene ponude sukladno članku 19. ove Uredbe ocjenjuje se tehnički dio ponude
prema kriterijima za tehničko ocjenjivanje utvrđenim ovom Uredbom.

Kriteriji
za tehničko ocjenjivanje ponuda jesu:

1.
iskustvo i pozicija na tržištu lučkih usluga,

2.
kvaliteta predloženog programa rada,

3.
potencijal za privlačenje novih poslova i razvoj gospodarstva,

4.
investicijska sposobnost,

5.
organizacijska struktura i kvalifikacije rukovodećeg osob­lja,

6.
stupanj ekološkog standarda koji se primjenjuje.

Kriteriji
iz ovog članka razradit će se na podkriterije, a svaki podkriterij ima težinski
koeficijent.

Članak
21.

Da bi
ponuda prošla tehničku procjenu mora minimalno prikupiti 70% maksimalno mogućih
bodova. Ponude koje prikupe manje od minimalnog broja bodova predviđenog za
tehničku procjenu ne mogu sudjelovati u financijskom dijelu procjene. Ukoliko
niti jedna ponuda nije prikupila minimalni broj bodova natječaj se poništava.

Članak 22.

Odluku
o poništavanju javnog natječaja sukladno odredbi članka 13. stavka 3., članka
19. stavka 4. i članka 21. donosi Upravno vijeće na prijedlog Povjerenstva.

Članak
23.

Svaki član
Povjerenstva ocjenjuje pojedinu ponudu dodjelju­jući odgovarajući broj bodova
za svaki od propisanih kriterija, te rezultat unosi u tablicu. Pojedinačno
bodovanje se analizira i obrazlaže na sjednici Povjerenstva gdje svaki član
Povjerenstva utvrđuje konačni broj bodova koji dodjeljuje pojedinoj ponudi. Na
temelju rezultata bodovanja svih članova Povjerenstva izraču­nava se prosječni
zajednički rezultat za pojedinu ponudu kao aritmetička sredina pojedinačnih
rezultata.

Ponudi s najboljim prosječnim
zajedničkim rezultatom dodjeljuje se 100 bodova i to predstavlja njezinu tehničku
ocjenu. Preostalim ponudama tehnička ocjena izračunava se prema formuli:

                                           prosječni zajednički
rezultat

      Tehnička ocjena = ––––––––––––––––––––––––––––– × 100

                               najbolji prosječni
zajednički rezultat

Po završetku postupka tehničke
procjene, sastavlja se izvješ­će o ocjenjivanju ponuda u kojem se navode imena
ponuditelja i rezultati bodovanja, te se utvrđuje koje su ponude ispunile
uvjete za ocjenu financijskog dijela ponude.

Članak
24.

Postupak
ocjene financijskog dijela ponude započinje otvaranjem omotnica s financijskim
ponudama.

Procjenjuje se odgovaraju li ponude formalnim
zahtjevima iz financijskog dijela ponude, te sadrže li aritmetičke ili računske
pogreške. Računske pogreške Povjerenstvo može ispraviti bez prethodne obavijesti
ponuditelju.

Ocjenjivanje se vrši na način da se ponude rangiraju
na temelju financijskih kriterija po metodologiji izračuna neto sadaš­nje
vrijednosti za razdoblje za koje se daje koncesija. Ponudi koja ostvari
najbolji financijski rezultat na temelju tog izračuna dodjeljuje se 100 bodova.
Preostalim ponudama financijska ocjena se izračunava prema formuli:

                                                financijski
rezultat

Financijska ocjena = ––––––––––––––––––––––– × 100

                                    najbolji financijski rezultat

if !supportEmptyParas endif

Kriteriji za financijsko ocjenjivanje ponude jesu:

1. ponuđeni iznos naknade za koncesiju,

2. dinamika plaćanja prema različitim scenarijima za
razdob­lje za koje se daje koncesija.

Članak 25.

Ukupna ocjena pojedine ponude i izbor najpovoljnije
ponude vrši se na način da se zbroje međurezultati dobiveni kao umnožak tehničke,
odnosno financijske ocjene s pripadajućim težinskim koeficijentima iz natječajne
dokumentacije. Ponuda koja ima najveću ukupnu ocjenu smatra se najpovoljnijom.

Članak 26.

Ponuda se odbija u sljedećim slučajevima:

– ako ponuditelj na bilo koji način pokušava utjecati
na odluku povjerenstva u postupku ocjenjivanja ponuda i izbora najpovoljnijeg
ponuditelja,

– ukoliko Povjerenstvo utvrdi da su podaci u ponudi
lažni ili neistiniti,

– u slučaju prijevare ili pokušaja korupcije.

Članak 27.

Povjerenstvo sastavlja izvješće u kojem se navode sve
pristigle ponude i mišljenje o povoljnosti ponuda.

U mišljenju se iz stavka 1. ovog članka iznosi i prijedlog
najpovoljnije ponude s obrazloženjem.

Izvješće iz stavka 1. ovog članka sadrži osobito:

1. ukupan broj primljenih ponuda,

2. broj pravodobno i nepravodobno primljenih ponuda,

3. ponude koje ne ispunjavaju uvjete iz članka 19. stavak
1. ove Uredbe i ponude koje ne ispunjavaju tehničke i financijske kriterije,

4. ponude koje su odbijene,

5. ponude koje ispunjavaju sve uvjete i koja je
ponuda najpovoljnija.

Članak 28.

Ako ponuditelj najpovoljnije ponude odustane, izbor
se može izvršiti između drugih ponuda koje ispunjavaju uvjete ili poništiti
javni natječaj.

Odluka o poništenju javnog natječaja donijet će se i
u slučaju ako na javni natječaj ne bude podnesena niti jedna ponuda.

Odluku o poništavanju javnog natječaja iz stavka 1. i
2. ovog članka donosi Upravno vijeća na prijedlog Povjerenstva.

Članak 29.

Povjerenstvo je dužno u roku 30 dana od završetka
javnog natječaja dostaviti ravnatelju lučke uprave zapisnik o otvaranju ponuda
i izvještaj s mišljenjem o povoljnosti ponuda.

Na temelju izvješća i mišljenja Povjerenstva
ravnatelj lučke uprave predlaže Upravnom vijeću odluku o davanju koncesije
najboljem ponuđaču.

7.
Odluka i ugovor o koncesiji

Članak
30.

Odluku
o davanju koncesije donosi Upravno vijeće na prijedlog ravnatelja.

Odluka o koncesiji je upravni akt, na čije donošenje
se primjenjuju odredbe Zakona o općem upravnom postupku (»Narodne novine«, br.
53/91 i 103/96).

Članak 31.

Ako ponuditelj dobije koncesiju (ovlaštenik
koncesije) uz uvjet da je dužan pribaviti neopozivu garanciju banke u korist
davatelja koncesije, mora garanciju pribaviti do sklapanja ugovora o koncesiji.
Garancija mora sadržavati klauzulu »na prvi poziv i bez prigovora«.

Obveza iz stavka 1. ovog članka mora biti navedena u
odluci o davanju koncesije.

Članak 32.

Ugovor o koncesiji mora se sklopiti u roku 60 dana od
dana donošenja odluke o davanju koncesije.

Ako ovlaštenik koncesije ne ispuni uvjete iz odluke o
davanju koncesije ugovor o koncesiji neće se sklopiti i odluka o davanju
koncesije prestaje važiti.

Ako se bez obzira na razloge ugovor o koncesiji ne
sklopi u roku iz stavka 1. ovog članka, odluka o davanju koncesije prestaje
važiti.

III. ROK ZA DAVANJE KONCESIJE

Članak
33.

Koncesija
za obavljanje lučkih djelatnosti daje se na rok do najviše 30 godina.

Prilikom
određivanja roka na koji se daje koncesija uzima se u obzir vrsta i opseg lučke
djelatnosti za koji se daje koncesija, potrebna ulaganja, te ukupni gospodarski
učinci koji se postižu koncesijom.

Rok na
koji se daje koncesija utvrđuje se u odluci o davanju koncesije.

IV.
KRITERIJI ZA ODREĐIVANJE VISINE NAKNADE ZA KONCESIJU

Članak
34.

Naknada
za koncesiju za obavljanje lučkih djelatnosti sastoji se od stalnog i
promjenjivog dijela, a njihova visina se određuje ovisno o opsegu i visini
potrebnih ulaganja, pogodnosti i materijalnim učincima koji se postižu
koncesijom.

Članak 35.

Stalni dio naknade plaća se s naslova korištenja lučkog
područja u jednokratnom godišnjem iznosu do 31. ožujka za tekuću godinu.

Članak 36.

Stalni dio naknade za koncesiju obračunava se prema
vrsti i opsegu djelatnosti za koju se traži koncesija prema formuli:

![](dodatni/349920.gif)

gdje
su:

Fix  – iznos stalne godišnje naknade za koncesiju

B –
osnovica

k (G) –
koeficijent za pojedinu grupu

n
(G)  – broj pripadajućih grupa
djelatnostijelatnostie traži koncesija

Osnovicu
(B) stalnog dijela naknade za koncesiju određuje Upravno vijeće lučke uprave.

Koeficijenti
(k) za pojedinu grupu djelatnosti određeni su u sljedećoj tablici:

if !supportEmptyParas endif

|  |  |  |
| --- | --- | --- |
| Grupe dje- | Vrste djelatnosti | koefi- |
| latnosti (G) | if !supportEmptyParas endif | cijent (k) |
| A | Privez i odvez brodova, jahti, | if !supportEmptyParas endif |
| if !supportEmptyParas endif | ribarskih, športskih i drugih čamaca i | if !supportEmptyParas endif |
| if !supportEmptyParas endif | plovnih objekata | 0,9 |
| if !supportEmptyParas endif | Tegljenje | if !supportEmptyParas endif |
| if !supportEmptyParas endif | Peljarenje | if !supportEmptyParas endif |
| B | Agencijski poslovi | if !supportEmptyParas endif |
| if !supportEmptyParas endif | Otpremništvo | 0,9 |
| C | Opskrba brodova | if !supportEmptyParas endif |
| if !supportEmptyParas endif | Dezinsekcija, deratizacija | 0,8 |
| D | Kontrola kakvoće i količine tereta | 0,8 |
| E | Parkiranje | 0,5 |
| F | Utovar, istovar i pretovar tereta | if !supportEmptyParas endif |
| if !supportEmptyParas endif | Skladištenje i prenošenje tereta na | if !supportEmptyParas endif |
| if !supportEmptyParas endif | višenamjenskom terminalu | if !supportEmptyParas endif |
| if !supportEmptyParas endif | Skladištenje i prenošenje generalnog, | 0,2 |
| if !supportEmptyParas endif | kontejnerskog i Ro-Ro tereta na | if !supportEmptyParas endif |
| if !supportEmptyParas endif | specijaliziranom terminalu | if !supportEmptyParas endif |
| G | Skladištenje i prenošenje rasutog | if !supportEmptyParas endif |
| if !supportEmptyParas endif | tereta na specijaliziranom terminalu | 0,3 |
| H | Skladištenje i prenošenje tekućeg | if !supportEmptyParas endif |
| if !supportEmptyParas endif | tereta na specijaliziranom terminalu | 0,3 |
| I | Skladištenje i prenošenje drugih | if !supportEmptyParas endif |
| if !supportEmptyParas endif | nespomenutih vrsta tereta na | if !supportEmptyParas endif |
| if !supportEmptyParas endif | specijaliziranom terminalu | 0,3 |
| J | Trgovina | 0,3 |
| K | Ostalo | 0,5 |

if !supportEmptyParas endif

if !supportEmptyParas endif

Članak 37.

Promjenjivi dio naknade za koncesiju plaća se u
jednakim mjesečnim ratama na temelju ostvarene poslovne aktivnosti ovlaštenika
koncesije tijekom godine, u postotku od ostvarenog godišnjeg prihoda od lučke
djelatnosti za koju se traži koncesija.

Početni (minimalni) iznos promjenjivog dijela naknade
iznosi: 0,1% ostvarenog prihoda za lučke djelatnosti u grupama A, B, C i D,
odnosno 0,5% ostvarenog prihoda za lučke djelatnosti u grupama E, F, G, H, I, J
i K.

V.
POSTUPAK PRAĆENJA IZVRŠAVANJA KONCESIJE

Članak 38.

Stručni
nadzor nad ispunjavanjem obveza iz ugovora o koncesiji obavlja lučka uprava. U
svrhu praćenja i izvršavanja ugovora o koncesiji za koje je potrebno specifično
stručno znanje ravnatelj lučke uprave može određene poslove povjeriti stručno osposobljenoj
fizičkoj ili pravnoj osobi.

Osoba
kojoj su povjereni poslovi prema stavku 1. ovog članka dužna je odmah nakon
utvrđenog stanja podnijeti izvještaj lučkoj upravi.

Članak
39.

Lučka
uprava dužna je Upravnom vijeću podnositi izvještaj o izvršavanju ugovora o
koncesiji svakih šest mjeseci i predlagati poduzimanje odgovarajućih mjera.

Lučka
uprava bez odlaganja obavijestit će Upravno vijeće, ako nastupe okolnosti iz članka
25. stavaka 1. i 2. Zakona o lukama unutarnjih voda.

Članak
40.

U slučaju
iz članka 39. stavak 2. ove Uredbe pozvat će se ovlaštenik koncesije, da se u
roku 30 dana od dana dostave poziva izjasni o razlozima zbog kojih u
izvršavanju koncesije ne postupa u skladu s odlukom i ugovorom o koncesiji.

Ako
ovlaštenik koncesije u roku iz stavka 1. ovog članka ne otkloni nedostatke i
uspostavi stanje koje odgovara odluci i ugovoru o koncesiji, davatelj koncesije
postupit će sukladno odredbama Zakona o lukama unutarnjih voda, kojima se uređuje
raskid ugovora.

VI.
POSTUPAK DAVANJA KONCESIJE U LUKAMA POSEBNE NAMJENE

Članak
41.

Odluku
o pokretanju postupka za davanje koncesije za obav­ljanje lučkih djelatnosti u
lukama posebne namjene donosi županijsko poglavarstvo.

Odlukom
iz stavka 1. ovog članka utvrđuje se da li će se koncesija dati na temelju
prikupljanja ponuda ili neposrednog zahtjeva.

Članak
42.

Oglas o
prikupljanju ponuda objavljuje se u najmanje jednom dnevnom listu.

Članak 43.

Postupak davanja koncesije u lukama posebne namjene
provodi županijsko poglavarstvo uz stručnu pomoć lučke uprave.

Za ocjenjivanje povoljnosti ponuda županijsko
poglavarstvo osniva Povjerenstvo, koje ima predsjednika i dva člana.

Članak 44.

Zahtjev za davanje koncesije iz članka 41. stavka 2.
ove Uredbe obavezno mora sadržavati:

1. naziv i sjedište pravne osobe podnositelja
zahtjeva,

2. podatke o vrsti lučke djelatnosti za koju se traži
koncesija,

3. opis lučkog područja, ukoliko je lučka djelatnost
vezana za određeno područje,

4. izvadak iz registra s opisom djelatnosti za koju
se traži koncesija,

5. ostale podatke koje u roku 15 dana zatraži
davatelj koncesije, a koji su  potrebni
za ocjenu povoljnosti zahtjeva za davanje koncesije.

Članak 45.

Povjerenstvo
iz članka 43. stavka 2. ove Uredbe po završetku postupka ocjene ponuda podnosi
županijskom poglavarstvu izvještaj s prijedlogom najpovoljnije ponude.

Članak
46.

Na
postupak davanja koncesije u lukama posebne namjene odgovarajuće se primjenjuju
odredbe članka 3. stavka 2. do članka 9. i članaka od 11. do 40. ove Uredbe.

VII.
MANJI OPSEG OBAVLJANJA LUČKE DJELATNOSTI NA PRISTANIŠTU

Članak
47.

Lučke djelatnosti koje obavljaju pravne i fizičke
osobe na pristaništu smiju se obavljati bez koncesije, ukoliko se radi o
djelatnosti manjeg opsega za vlastite potrebe.

Članak 48.

Manjim opsegom lučke
djelatnosti smatra se djelatnost skladištenja i pretovara tereta u količinama
manjim od 50.000 tona godišnje, te djelatnost ukrcaja i iskrcaja putnika unutar
granica zaštićenog područja (nacionalni park, posebni rezervat, park prirode i
dr.), a organiziran od strane javne ustanove koja upravlja zaštićenim područjem.

Iznimno od stavka 1. ovog članka,
manjim opsegom obav­ljanja lučke djelatnosti smatra se djelatnost pretovara i
skla­dište­nja pijeska i šljunka, deponiranog na obalu, bez obzira na preto­va­rene
količine.

VIII.
ZAVRŠNE ODREDBE

Članak
49.

Ova
Uredba stupa na snagu osmoga dana od dana objave u »Narodnim novinama«.

Klasa: 342-21/04-01/03

Urbroj: 5030116-04-1

Zagreb, 18. studenoga 2004.

Predsjednik
**dr. sc.** **Ivo Sanader**, v. r.

Uredba, NN 163/2004-2854